Angelina Jolie
Angelina Jolie (puno ime Angelina Jolie Voight) američka je glumica i režiserka. Dobitnica je Oskara, dvije nagrade Screen Actors Guild Award i tri Zlatna globusa, te je 2009. i 2011. imenovana od strane Forbesa kao najplaćenija glumica Hollywooda. Angelina Jolie promovira humanitarne projekte širom svijeta, i primjetan je njen rad s izbjeglicama kao Posebni izaslanik UN-a i bivši Ambasador dobre volje UNHCR-a. Često je spominjana kao "najljepša" žena na svijetu, što je titula za koju je dobila značajnu medijsku pozornost. Prvo pojavljivanje na ekranu imala je kao dijete pored oca Jona Voighta u filmu Lookin' to Get Out (1982), ali joj je filmska karijera istinski počela tek deset godina kasnije u niskobudžetnoj produkciji Cyborg 2 (1993). Njena prva glavna uloga u značajnijem filmu bila je u cyber-trileru Hackers (1995). Glumila je u pohvaljenim biografskim televizijskim filmovima George Wallace (1997) i Gia (1998), te je dobila Oskara za najbolju sporednu žensku ulogu za svoju izvedbu u drami Girl, Interrupted (1999). Angelina Jolie postiže međunarodnu slavu portretiranjem junakinje iz videoigara, Lare Croft, u filmu Lara Croft: Tomb Raider (2001), a ulogom u nastavku, The Cradle of Life (2003), postaje jedna od najplaćenijih glumica u Hollywoodu. Svoj ugled vodeće zvijezde akcionih filmova potvrđuje s filmovima Gospodin i gospođa Smith (2005) i Wanted (2008), koji su njeni najveći neanimirani komercijalni uspjesi do danas, i dobija dodatne pohvale kritičara za svoje uloge u dramama A Mighty Heart (2007) i Changeling (2008), koji joj je donio nominaciju za Oskara za najbolju glavnu žensku ulogu. Ratna drama U zemlji krvi i meda (2011) je njeno prvo režisersko ostvarenje. Razvedena od glumaca Jonnyja Leeja Millera ,Billyja Boba Thorntona, te Breda Pita. Angelina i Pitt imaju troje usvojene djece, Maddoxa, Paxa i Zaharu, i troje biološke djece, Shiloha, Knoxa i Vivienne. U aprilu 2010. sa suprugom Bradom Pittom posjetila je izbjeglice u Bosni.